wannaphong/clean_thaiwikipedia huggingface dataset:
# ชาปาเยฟ (ภาพยนตร์)
ชาปาเยฟ  เป็นภาพยนตร์แนวสงครามจากสหภาพโซเวียตในปี 1934 กำกับโดยสองพี่น้องวาซีเยฟ ผลิตโดยสตูดิโอภาพยนตร์เลนฟิล์ม  ภาพยนตร์เล่าชีวประวัติสมมติของวาซีลี อีวาโนวิช ชาปาเยฟ ผู้บัญชาการกองทัพแดงที่กลายมาเป็นวีรบุรุษในช่วงสงครามกลางเมืองรัสเซีย ภาพยนตร์ได้โครงเรื่องจากนวนิยายในชื่อเดียวกันที่เขียนโดยดมีตรี ฟูร์มานอฟ นักเขียนชาวรัสเซียและผู้ตรวจการบอลเชวิคที่ต่อสู้ร่วมกับชาปาเยฟ
 อ้างอิง
# มารีโน กวาเรซีมิน
มารีโน กวาเรซีมิน (22 พฤศจิกายน พ.ศ. 2480 – 20 มีนาคม พ.ศ. 2563) เป็นนักการเมืองชาวอิตาลีและเป็นนายกเทศมนตรีแห่งวิตเชนต์ซาตั้งแต่ปี 2538 ถึง 2541 เขาเกิดในวิตเชนต์ซา ประเทศอิตาลี ในอาชีพการเมืองของเขานั้น เขาเคยเป็นสมาชิกพรรคประชาชนอิตาลี และภายหลังย้ายมาเป็นสมาชิกพรรคเดอะเดซี ตั้งแต่ปี 2542 ถึง 2551 เขาเป็นหนึ่งในสมาชิกของสภาเมืองวิตเชนต์ซา

ระหว่างการระบาดทั่วของโคโรนาไวรัส พ.ศ. 2563 กวาเรซีมินเสียชีวิตด้วยโรคติดเชื้อโคโรนาไวรัส 2019 เมื่อวันที่ 20 มีนาคม 2563 ในเมืองวิตเชนต์ซา อายุ 82 ปีCoronavirus, morto l'ex sindaco Marino Quaresimin

 เครื่องอิสริยาภรณ์ 
 80px เครื่องอิสริยาภรณ์คุณธรรมแห่งสาธารณรัฐอิตาลี (5th Class/Knight)
 80px เครื่องอิสริยาภรณ์คุณธรรมแห่งสาธารณรัฐอิตาลี (3rd Class/Commander)
# วิศาล ภัทรประสิทธิ์
วิศาล ภัทรประสิทธิ์ (21 ธันวาคม พ.ศ. 2474 – 21 ตุลาคม พ.ศ. 2530) อดีตสมาชิกสภาผู้แทนราษฎรจังหวัดพิจิตร 2 สมัย สังกัดพรรคพัฒนาจังหวัด เป็นบิดาของประดิษฐ์ ภัทรประสิทธิ์ และวินัย ภัทรประ สิทธิ์ ได้รับการเรียกขานว่าเป็น “เจ้าพ่อโรงเหล้าภาคเหนือ”วิศาล ภัทรประสิทธิ์ “เจ้าพ่อโรงเหล้าภาคเหนือ” สู่ถนนการเมืองหลัง 14 ตุลาฯ เป็นมหาเศรษฐีคนหนึ่งของไทยธนวัฒน์ ทรัพย์ไพบูลย์. กลยุทธ์สู่ความร่ำรวยตระกูล "มหาเศรษฐีอาเซียน" . กรุงเทพธุรกิจ

 ประวัติ 
วิศาล ชื่อเดิม ยุ่งคุน แซ่เล้า เป็นชาวจีนที่เกิด และอาศัยอยู่ในตำบลหัวดง อำเภอเมืองพิจิตร จังหวัดพิจิตร เคยได้รับเลือกเป็นกำนันตำบลหัวดง ต่อมาก่อนถึงการเลือกตั้งครั้งแรกภายใต้รัฐธรรมนูญ พ.ศ. 2517 นายวิศาล ได้จัดตั้งพรรคการเมืองขึ้น โดยใช้ชื่อว่า "พรรคพัฒนาจังหวัด" โดยมีนายสฤษดิ์ เพ็ญสุภา เป็นหัวหน้าพรรค เขาและวิรัตน์ ภัทรประสิทธิ์ (น้องชาย) เป็นรองหัวหน้าพรรคและนายดิเรก เพ็ญสุภา เป็นเลขาธิการพรรคประกาศกระทรวงมหาดไทย เรื่อง การจัดตั้งพรรคการเมือง  ราชกิจจานุเบกษา เล่ม 92 ตอนที่ 193 วันที่ 18 กันยายน 2517 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 เขาลงสมัคร ส.ส.เพียงคนเดียวของพรรคพัฒนาจังหวัด และได้รับเลือกตั้งเป็นสมัยแรก หลังการเลือกตั้งมีการจัดตั้งรัฐบาลของพรรคกิจสังคม โดยพรรคพัฒนาจังหวัดได้เข้าร่วมรัฐบาลด้วย และเขาได้รับแต่งตั้งเป็นที่ปรึกษานายกรัฐมนตรี

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 เขาได้ลงสมัครรับเลือกตั้งอีกครั้ง โดยลงสมัครคู่กับ ยุพา อุดมศักดิ์ และได้รับเลือกตั้งทั้ง 2 คน แม้ว่าจะไม่ได้เข้าร่วมรัฐบาลแต่นายวิศาล ก็ได้รับหน้าที่เป็นที่ปรึกษารัฐมนตรีว่าการกระทรวงการคลัง (เสวตร เปี่ยมพงศ์สานต์)

วิศาล สมรสกับนงลักษณ์ ภัทรประสิทธิ์ มีบุตรที่เป็นนักการเมือง คือ ประดิษฐ์ ภัทรประสิทธิ์ อดีตรัฐมนตรี และวินัย ภัทรประสิทธิ์

วิศาล ภัทรประสิทธิ์ เสียชีวิตเมื่อวันที่ 21 ตุลาคม พ.ศ. 2530

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๓ ตอนที่ ๒๔ ง ฉบับพิเศษ หน้า ๑๒๗๖, ๗ กุมภาพันธ์ ๒๕๑๙
# กองพลยานเกราะที่ 7 (แวร์มัคท์)
กองพลยานเกราะที่ 7  สมญานาม กองพลผี เป็นกองพลยานเกราะของกองทัพบกเยอรมันในสงครามโลกครั้งที่สอง มีส่วนร่วมในยุทธการที่ฝรั่งเศส, การยึดครองฝรั่งเศส และปฏิบัติการบาบารอสซ่า

การบุกครองฝรั่งเศส
กองพลยานเกราะที่ 7 ภายใต้บัญชาของพลเอกแอร์วีน ร็อมเมิล ได้สร้างชื่อเสียงขจรขจายไว้ในยุทธการที่ฝรั่งเศสด้วยยุทธวิธีบลิทซ์ครีก กองพลร็อมเมิลเป็นทหารเยอรมันหน่วยแรกที่ไปถึงแม่น้ำเมิซบริเวณเมืองเซอด็องในวันที่ 13 พฤษภาคม ค.ศ.1940 โดยมีกองพลของพลเอกกูเดรีอันตามมาถึงในวันเดียวกัน พวกเขาข้ามแม่น้ำได้ในวันที่ 15 พฤษภาคม และรีบพุ่งไปสู่ชายฝั่งช่องแคบอังกฤษในทันที เขาและกูเดรีอันตัดสินใจฝ่าฝืนคำสั่งที่ให้หยุดรอหน่วยอื่น กองพลเขาบุกไปถึงอารัสในวันที่ 20 พฤษภาคม และได้รับชัยชนะในยุทธการที่อารัส ฮิตเลอร์มีคำสั่งลงมาให้หยุดรอในวันที่ 24 พฤษภาคม แต่แล้วร็อมเมิลก็ตัดสินใจบุกต่อจนไปถึงเมืองลีลในวันที่ 27 พฤษภาคม การปิดล้อมลีลดำเนินไปจนถึงวันที่ 31 พฤษภาคม กองทหารฝรั่งเศส 40,000 นายก็ยอมจำนน
# พระราชพงศาวลีพระมหากษัตริย์บรูไน
นี่คือพระราชพงศาวลีพระมหากษัตริย์บรูไน
# เฮเลน คลาร์ก
เฮเลน เอลิซาเบธ คลาร์ก  เป็นนักการเมืองชาวนิวซีแลนด์ผู้ดำรงตำแหน่งนายกรัฐมนตรีคนที่ 37 ของนิวซีแลนด์ตั้งแต่ปี พ.ศ. 2542 ถึงปี พ.ศ. 2551

คลาร์กลาออกจากรัฐสภาในเดือนเมษายน พ.ศ. 2552 เพื่อเป็นหัวหน้าหญิงคนแรกของโครงการพัฒนาแห่งสหประชาชาติ (UNDP) ในปี 2559 เธอดำรงตำแหน่งเลขาธิการสหประชาชาติแต่ไม่ประสบความสำเร็จ เธอออกจากตำแหน่งผู้ดูแลระบบ UNDP เมื่อวันที่ 19 เมษายน พ.ศ. 2560 เมื่อสิ้นสุดวาระสี่ปีที่สองของเธอ และได้รับตำแหน่งต่อจากอาคิม สไตเนอร์ ในปี 2019 คลาร์กกลายเป็นผู้อุปถัมภ์มูลนิธิเฮเลน คลาร์ก
# สาธารณรัฐอุดมูร์ต
อุดมูร์เตีย  หรือชื่อทางการคือ สาธารณรัฐอุดมูร์ต   เป็นหนึ่งในเขตการปกครองของประเทศรัสเซีย (สาธารณรัฐ) ในเขตสหพันธ์วอลกา มีเมืองหลวงชื่ออีเจฟสค์ มีประชากร 1,521,420 คน (ค.ศ. 2010)

 ประวัติ 
เมื่อวันที่ 4 พฤศจิกายน 1920 แคว้นปกครองตนเองโวทยาก (Votyak Autonomous Oblast) ได้ถูกจัดตั้งขึ้น ณ ดินแดนอุดมูร์เตียในปัจจุบันAdministrative-Territorial Structure of the Union Republics. 1987., p. 57 ต่อมาเมื่อวันที่ 1 มกราคม 1932 แคว้นปกครองตนเองโวทยากได้เปลี่ยนชื่อเป็นแคว้นปกครองตนเองอุดมูร์ตที่ซึ่งได้ถูกปรับเปลี่ยนรูปแบบการปกครองส่วนท้องถิ่นเป็นสาธารณรัฐปกครองตนเองเมื่อวันที่ 2 ธันวาคม 1934Administrative-Territorial Structure of the Union Republics. 1987., p. 57 ในช่วงสงครามโลกครั้งที่สอง โรงงานอุตสาหกรรมหลายแห่งจากยูเครนโซเวียตและชายแดนทางภาคตะวันตกของสหภาพโซเวียนได้ย้ายมาตั้งที่อุดมูร์เตียเพื่อเลี่ยงภัยสงคราม

ต่อมาเมื่อวันที่ 11 ตุลาคม 1991 สมัชชาสูงสุดของสาธารณรัฐปกครองตนเองอุดมูร์ตได้ผ่านกฎหมายที่ได้บัญญัติถึงการเปลี่ยนชื่อของสาธารณรัฐปกครองตนเองอุดมูร์ตเป็นสาธารณรัฐอุดมูร์ต ซึ่งก็คือชื่อที่ใช้ในปัจจุบัน

 ลักษณะทางภูมิศาสตร์ 
อุดมูร์เตียตั้งอยู่ทางทิศตะวันตกของเทือกเขายูรัลและมีพื้นที่ติดต่อกับแคว้นคีรอฟ ดินแดนเปียร์ม บัชคอร์โตสถาน และตาตาร์สถาน โดยทางทิศตะวันตกและเหนือติดกับแคว้นคีรอฟ ทิศตะวันออกติดกับแคว้นเปียร์ม และบัชคอร์โตสถานกับตาตาร์สถานทางทิศใต้ อุดมูร์เตียเป็นสาธารณรัฐในสหพันธรัฐรัสเซีย ตั้งอยู่ในรัสเซียตอนกลางระหว่างแม่น้ำ Kama และแม่น้ำสายย่อยทางขวาของมันที่มีชื่อว่า Vyatka
right|thumb|แผนที่ของสาธารณรัฐอุดมูร์ต
นครอีเจฟสค์เป็นศูนย์กลางการบริการ, อุตสาหกรรม, และวัฒนธรรมของอุดมูร์เตีย เมืองนี้ตั้งอยู่ไม่ไกลจากมอสโกทางภูมิศาสตร์ และนครนี้เป็นหนึ่งในนครที่มีระบบขนส่งมวลชนที่ดีที่สุดในรัสเซีย

 สภาพอากาศ 
อุดมูร์เตียมีสภาพภูมิอากาศแบบภาคพื้นทวีปที่ซึ่งมีฤดูร้อนที่อบอุ่นและฤดูหนาวที่เย็นและมีหิมะตก มีฝนตกเฉลี่ยอยู่ที่ 400 ถึง 600 มิลลิเมตรต่อปี
เดือนอุณหภูมิโดยเฉลี่ยมกราคมกรกฎาคม
# เกตุ วงศ์กาไสย
เกตุ วงศ์กาไสย เป็นอดีตสมาชิกสภาผู้แทนราษฎรจังหวัดมหาสารคาม 1 สมัย สังกัดพรรคอิสระ เป็นอดีตนายกเทศมนตรีเมืองมหาสารคาม 2 สมัย และเป็นอดีตหัวหน้าพรรคอิสระ

 ประวัติ 
นายเกตุ วงศ์กาไสย  เกิดเมื่อวันที่ 28 เมษายน พ.ศ. 2453 เคยรับราชการครูในสังกัดกรมอาชีวศึกษา จนได้รับตำแหน่งเป็นครูใหญ่โรงเรียนการช่างมหาสารคาม ระหว่างปี พ.ศ. 2487 ถึงปี พ.ศ. 2494ทำเนียบผู้บริหารจากเว็บไซต์ วิทยาลัยเทคนิคมหาสารคาม (ปัจจุบันคือ วิทยาลัยเทคนิคมหาสารคาม)

นายเกตุ วงศ์กาไสย ได้ลงสมัครรับเลือกตั้งเป็นายกเทศมนตรีเมืองมหาสารคาม ในปี พ.ศ. 2499วารสารเทศบาลเมืองมหาสารคาม ฉบับที่ 22 ประจำเดอนสิงหาคม 2559 หลังจากนั้นจึงได้ลาออกไปจดทะเบียนจัดตั้งพรรคการเมือง เมื่อวันที่ 19 ธันวาคม พ.ศ. 2499 โดยมีเขาเป็นหัวหน้าพรรค และนายเรืองยศ ทองโรจน์ เป็นเลขาธิการพรรค และมีสำนักงานใหญ่ตั้งอยู่ที่อำเภอเมืองมหาสารคาม จังหวัดมหาสารคาม ราชกิจจานุเบกษาประกาศกระทรวงมหาดไทย เรื่อง การจดทะเบียนพรรคอิสระ เล่ม 74 ตอน 1ง หน้า 20 1 มกราคม พ.ศ. 2500

ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ได้ ส.ส.จังหวัดมหาสารคาม 2 ที่นั่ง แต่เขาไม่ได้รับเลือก และนายเกตุ ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 เป็น ส.ส.คนเดียวของพรรค

ต่อมานายเกตุ ได้กลับมาทำงานการเมืองท้องถิ่นอีกครั้ง โดยการลงสมัครรับเลือกตั้งเป็นนายกเทศมนตรีเมืองมหาสารคาม โดยดำรงตำแหน่งระหว่างปี พ.ศ. 2511-2513ตลาดโต้รุ่งกับวิถีชีวิตผู้คนในจังหวัดมหาสารคามระหว่างปี พ.ศ. 2500-2558 และร่วมจัดตั้งพรรคสังคมชาตินิยม ในปี พ.ศ. 2518ประกาศกระทรวงมหาดไทย เรื่อง การจัดตั้งพรรคการเมือง ราชกิจจานุเบกษา เล่ม 92 ตอนที่ 193 วันที่ 18 กันยายน 2517

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๘๕ ตอนที่ ๑๒๒ ง ฉบับพิเศษ หน้า ๑๐๓๐, ๓๑ ธันวาคม ๒๕๑๑
# แคว้นแคนเทอร์เบอรี
แคว้นแคนเทอร์เบอรี  คือแคว้นหนึ่งของประเทศนิวซีแลนด์ ตั้งอยู่ทางทิศตะวันออกและตอนกลางของเกาะใต้ แคว้นมีพื้นที่ 44,508 ตารางกิโลเมตร มีประชากร 617,700 คน (ค.ศ. 2018) แคว้นก่อตั้งในปี ค.ศ. 1989 ในช่วงปฏิรูปรัฐบาลท้องถิ่นทั่วประเทศ

ไครสต์เชิร์ชเป็นเมืองที่ใหญ่ที่สุดบนเกาะใต้ และเป็นเมืองใหญ่อันดับ 3 ของประเทศ และเป็นที่ตั้งสภาแคว้น ซึ่งมีประชากรร้อยละ 65 ของแคว้นมาจากเมืองนี้
# มุตซามูดู
มุตซามูดู  เป็นเมืองใหญ่อันดับ 2 ของประเทศคอโมโรส เป็นเมืองหลวงและเมืองใหญ่ที่สุดของอ็องฌูอ็อง ปัจจุบันมีท่าเรือน้ำลึก มีป้อมปราการโบราณ มีถนนสายแคบ ๆ และร้านรวง จากข้อมูลประชากรปี ค.ศ. 2010 เมืองมีประชากร 25,471 คน
# ดินแดนครัสโนดาร์
ดินแดนครัสโนดาร์  เป็นหนึ่งในหน่วยองค์ประกอบของประเทศรัสเซีย (ดินแดน) ในเขตสหพันธ์ใต้ เมืองหลวงคือ ครัสโนดาร์ ถือเป็นหน่วยองค์ประกอบของประเทศรัสเซียที่มีประชากรมากเป็นอันดับ 3 โดยมีประชากร 5,226,647 คน (ค.ศ. 2010)
# แคว้นตาราปากา
ตาราปากา (,) เป็นหนึ่งในสิบหกแคว้นของประเทศชิลี อยู่ติดกับแคว้นอาริกาและปารินาโกตาทางทิศเหนือ ติดกับแคว้นโอรูโรของประเทศโบลิเวียทางทิศตะวันออก ติดกับแคว้นอันโตฟากัสตาทางทิศใต้ และติดกับมหาสมุทรแปซิฟิกทางทิศตะวันตก เมืองหลักซึ่งเป็นเมืองท่าคืออิกิเก

พื้นที่ส่วนใหญ่ของแคว้น ในอดีตอยู่ในจังหวัดตาราปากาของประเทศเปรู ซึ่งชิลีได้เข้าครอบครองภายใต้สนธิสัญญาอังกอน ค.ศ. 1883 ช่วงสงครามมหาสมุทรแปซิฟิก (ค.ศ. 1879–1884) ในอดีตแคว้นมีเศรษฐกิจที่สำคัญคือการทำเหมืองดินประสิว แต่จากนั้นหลายเหมืองก็ร้างไป แต่ก็ยังสามารถพบเห็นได้บ้างในแคว้น
# เอรีแวลตู เอมีลียานู ดา ซิลวา
เอรีแวลตู เอมีลียานู ดา ซิลวา (1 ตุลาคม ค.ศ. 1988 –) หรือที่รู้จักในชื่อ เอรีแวลตู เป็นนักฟุตบอลชาวบราซิล ผู้ทำหน้าที่ในตำแหน่งสไตรเกอร์* ปัจจุบันเล่นให้กับบ้านค่าย ยูไนเต็ด ในไทยลีก 3

 เกียรติประวัติ 
 สโมสร 
มหาสารคาม สามใบเถา
 ชนะเลิศไทยลีก 3 โซนภาคตะวันออกเฉียงเหนือ: 2565–66
# สหภาพสเกตระหว่างประเทศ
สหภาพสเกตระหว่างประเทศ  หรือ ไอเอสยู (ISU) เป็นองค์กรระหว่างประเทศที่ควบคุมและจัดการแข่งขันกีฬาสเกตน้ำแข็ง ซึ่งรวมถึงสเกตลีลา ประเภทหมู่คณะ (synchoronized skating) สเกตความเร็ว และสเกตความเร็วระยะสั้น ได้ถูกก่อตั้งขึ้นที่เมืองเชเวนนิงเงน (Scheveningen) ประเทศเนเธอร์แลนด์ ในเดือนกรกฎาคม 1892  Hines, James R. (2011-04-22). Historical dictionary of figure skating. Scarecrow Press Inc. ISBN 9780810870857.  ทำให้เป็นหนึ่งในสหพันธ์กีฬาที่เก่าแก่ที่สุดแห่งหนึ่ง ปัจจุบันที่ทำการใหญ่ตั้งอยู่ที่เมืองโลซาน ประเทศสวิตเซอร์แลนด์

รายการแข่งขันระดับนานาชาติรายการหลักของโลกซึ่งอยู่ในกำกับดูแลของสหพันธ์สเกตน้ำแข็งนานาชาติมีดังต่อไปนี้ 
 โอลิมปิกฤดูหนาว (Winter Olympic Games) 
 สเกตลีลาชิงแชมป์โลก (World Figure Skating Championships) – ลานแข่งระดับนานาชาติขั้น 1 (ขั้นสูงสุด)
 สเกตลีลากร็องปรีไฟนอล (Grand Prix of Figure Skating Final) – ลานแข่งระดับนานาชาติขั้น 2
 สเกตลีลาชิงแชมป์ยุโรป (European Figure Skating Championships) – ลานแข่งระดับนานาชาติขั้น 3
 สเกตลีลาชิงแชมป์สี่ทวีป (Four Continents Figure Skating Championships) – ลานแข่งระดับนานาชาติขั้น 3
 สเกตลีลาเยาวชนชิงแชมป์โลก (World Junior Figure Skating Championships) – ลานแข่งระดับนานาชาติขั้นเยาวชน

ข้อแตกต่างระหว่าง ไอเอสยู (ISU) และ ไอเอสไอ (ISI)
สหภาพสเกตระหว่างประเทศ (ไอเอสยู) เป็นผู้จัดการและควบคุมแข่งขันในระดับนักกีฬา ในขณะที่สถาบันสเก็ตน้ำแข็ง หรือ Ice Skating Institute (ISI) เป็นองค์กรนานาชาติที่จัดการแข่งขันในเพื่อความบันเทิงและพักผ่อนหย่อนใจเท่านั้น"HISTORY OF THE ICE SKATING INSTITUTE". skateisi.com. Retrieved 1 September 2018.
# เป้าหมายและผลสัมฤทธิ์สำคัญ
เป้าหมายและผลสัมฤทธิ์สำคัญ  หรือ โอเคอาร์ (OKR) คือ กรอบการทำงานในการกำหนดและค้นหาเป้าหมายและผลที่ตามมา

ผู้ที่ถือว่าเป็นบิดาแห่งโอเคอาร์ คือ  แอนดี โกรฟ ที่ได้แนะนำให้กับบริษัทอินเทลในช่วงที่เขาทำงานอยู่ที่นั่น และได้บันทึกลงในหนังสือปี ค.ศ. 1983 ที่ชื่อ High Output Management โกรฟให้แนวคิดง่าย ๆ แต่มีประสิทธิภาพ ที่อธิบายโดยจอห์น โดร์ "ผลสัมฤทธิ์ที่สำคัญสามารถวัดผลได้ แต่ในตอนจบ คุณลองดู แล้วไม่มีข้อโต้แย้งใด ว่า คุณได้ทำมั๊ย หรือคุณไม่ได้ทำ ใช่มั๊ย หรือไม่ ง่าย ๆ อย่าตัดสินอะไร"

โอเคอาร์ ประกอบด้วย เป้าหมาย ที่กำหนดเป้าหมายอย่างชัดเจน และผลสัมฤทธิ์สำคัญหนึ่งหรือสองข้อ โดยเฉพาะการวัดผลเพื่อที่สืบค้นความสำเร็จของเป้าหมาย จุดมุ่งหมายของโอเคอาร์เป็นการกำหนดความสำเร็จของเป้าหมายที่เป็นรูปธรรม การจำเพาะเจาะจงและการกระทำที่วัดผลได้ ผลสัมฤทธิ์สำคัญสามารถวัดได้ตั้งแต่ 0-100% หรือหน่วยของจำนวน (เช่น จำนวนเงินดอลลาร์, เปอร์เซนต์ของสินค้า ฯลฯ) เป้าหมายควรกำหนดตั้งแต่เริ่มต้น ที่ได้มีการวางแผนและกิจกรรมที่ช่วยให้ไปถึงเป้าหมาย และพัฒนาไปสู่ผลสัมฤทธิ์สำคัญ
# คริสตีย็อง กาบาเซเล
คริสตีย็อง กาบาเซเล (เกิดวันที่ 24 กุมภาพันธ์ ค.ศ. 1991) เป็นนักฟุตบอลชาวเบลเยียมซึ่งเกิดที่ซาอีร์ (สาธารณรัฐประชาธิปไตยคองโก) ปัจจุบันเล่นในตำแหน่งกองหลังให้กับวอตฟอร์ดในพรีเมียร์ลีก เขาเป็นส่วนหนึ่งของทีมชาติเบลเยียมในการแข่งขันฟุตบอลชิงแชมป์แห่งชาติยุโรป 2016

 เกียรติประวัติ 
ลูโดโกเรตส์รัซกราด
 Bulgarian A Group: 2011–12
 Bulgarian Cup: 2011–12

วอตฟอร์ด
 เอฟเอคัพ รองชนะเลิศ: 2018–19
# มาร์ติน ดูเบรากา
มาร์ติน ดูเบรากา (เกิดวันที่ 15 กุมภาพันธ์ ค.ศ. 1989) เป็นนักฟุตบอลชาวสโลวาเกีย ปัจจุบันเล่นในตำแหน่งผู้รักษาประตูให้กับนิวคาสเซิลยูไนเต็ด และทีมชาติสโลวาเกีย

 เกียรติประวัติ 
สโมสร
ฌิลินา
 Slovak Superliga: 2009–10, 2011–12
 Slovak Super Cup: 2010
แมนเชสเตอร์ยูไนเต็ด
 อีเอฟแอลคัพ: 2022–23
 นิวคาสเซิลยูไนเต็ด
อีเอฟแอลคัพ: 2024–25;

ทีมชาติ
สโลวาเกีย
 คิงส์คัพ: 2018https://www.espn.co.uk/football/lineups?gameId=509792

รางวัลส่วนตัว
 North East Football Writers' Association Player of the Year: 2018
# สโมสรฟุตบอลไบเอิร์นมิวนิกในฤดูกาล 2019–20
การแข่งขัน สโมสรฟุตบอลไบเอิร์นมิวนิก ฤดูกาล 2019–20 ซึ่งเป็นฤดูกาลที่ 121 ของประวัติศาสตร์สโมสร และเป็นฤดูกาลที่ 55 ติดต่อกันบนลีกสูงสุดของเยอรมนี. นี่เป็นฤดูกาลที่ 15 สำหรับไบเอิร์นใน อัลลีอันทซ์อาเรนา, มีที่ตั้งใน มิวนิก, บาวาเรีย, ประเทศเยอรมนี. ฤดูกาลนี้ครอบคลุมในช่วงระยะเวลาตั้งแต่วันที่ 1 กรกฎาคม ค.ศ. 2019 ถึง 23 สิงหาคม ค.ศ. 2020.

ผู้เล่น

ข้อมูลผู้เล่น

การซื้อขายนักเตะ
ย้ายเข้า
 วันที่ย้ายเข้า ตำแหน่ง ผู้เล่น ย้ายมาจาก  ค่าตัว  1 กรกฎาคม ค.ศ. 2019 DF  แบ็งฌาแม็ง ปาวาร์  เฟาเอ็ฟเบ ชตุทท์การ์ท ย้ายเข้า €35m 1 กรกฎาคม ค.ศ. 2019 DF  ลูกัส แอร์น็องแดซ  อัตเลติโกมาดริด ย้ายเข้า €80m 1 กรกฎาคม ค.ศ. 2019 FW  ยัน-ฟีเทอ อาร์พ  ฮัมบูร์เกอร์ เอสเฟา ย้ายเข้า €2.5m 13 สิงหาคม ค.ศ. 2019 MF  อิวัน เพริชิช  อินเตอร์มิลาน ยืมตัว €5m 17 สิงหาคม ค.ศ. 2019 MF  มิกกาแอ็ล กุยซ็องซ์  โบรุสซีอาเมินเชินกลัทบัค ย้ายเข้า €10m 17 สิงหาคม ค.ศ. 2019 MF  ฟีลีปี โกชิญญู  บาร์เซโลนา ยืมตัว €8.5m, กับออปชั่นที่จะซื้อกลับที่ราคา €120m 22 มกราคม ค.ศ. 2020 DF  อัลบาโร โอดริโอโซลา  เรอัลมาดริด ยืมตัว ไม่เปิดเผย

ย้ายออก
 วันที่ย้ายออก ตำแหน่ง ผู้เล่น ย้ายไป  ค่าตัว  30 มิถุนายน ค.ศ. 2019 MF  ฟร็องก์ รีเบรี  ฟิออเรนตินา ปล่อยตัว ฟรี 30 มิถุนายน ค.ศ. 2019 MF  อาร์เยิน โรบเบิน N/A แขวนสตั๊ด ฟรี 30 มิถุนายน ค.ศ. 2019 MF  ฮาเมส โรดริเกซ  เรอัลมาดริด กลับมาจากการยืมตัว ฟรี 1 กรกฎาคม ค.ศ. 2019 DF  มาร์โค ฟรีเดิล  แวร์เดอร์เบรเมิน ย้ายออก ไม่เปิดเผย 1 กรกฎาคม ค.ศ. 2019 DF  ราฟีญา  ฟลาเม็งกู ย้ายออก ฟรี 1 กรกฎาคม ค.ศ. 2019 DF  มัทซ์ ฮุมเมิลส์  โบรุสซีอาดอร์ทมุนท์ ย้ายออก €38m 1 กรกฎาคม ค.ศ. 2019 FW  จ็อง วู-ย็อง  เอ็สเซ ไฟรบวร์ค ย้ายออก ไม่เปิดเผย 23 สิงหาคม ค.ศ. 2019 MF  รึนาตู ซังชึช  ลีล ย้ายออก €20m

นัดกระชับมิตร

การแข่งขัน

ภาพรวมฤดูกาล

บุนเดิสลีกา

ตารางคะแนน

ผลงานลีกโดยรวม

ผลงานลีกในแต่ละนัด

แมตช์
โปรแกรมบุนเดิสลีกาได้ประกาศเมื่อวันที่ 28 มิถุนายน ค.ศ. 2019.

เดเอ็ฟเบ-โพคาล

เดเอ็ฟเอ็ล-ซูเพอร์คัพ

ยูฟ่าแชมเปียนส์ลีก

รอบแบ่งกลุ่ม

รอบแพ้คัดออก

สถิติตลอดฤดูกาล

การลงสนามและการทำประตู

|-
! colspan=16 style=background:#dcdcdc; text-align:center| ผู้รักษาประตู

|-
! colspan=16 style=background:#dcdcdc; text-align:center| กองหลัง

 

|-
! colspan=16 style=background:#dcdcdc; text-align:center| กองกลาง

 

|-
! colspan=16 style=background:#dcdcdc; text-align:center| กองหน้า

|-
! colspan=16 style=background:#dcdcdc; text-align:center| ผู้เล่นที่ย้ายออกระหว่างฤดูกาล

|-

 ผู้ทำประตู 

 ที่ ตำแหน่ง ชื่อ บุนเดิสลีกา เดเอ็ฟเบ-โพคาล เดเอ็ฟเอ็ล-ซูเพอร์คัพ แชมเปียนส์ลีก รวม 1 FW  รอแบร์ต แลวันดอฟสกี 34 6 0 15 55 2 FW  แซร์ช กนาบรี 12 2 0 9 23 3 FW  โทมัส มึลเลอร์ 8 2 0 4 14 4 MF  ฟีลีปี โกชิญญู 8 0 0 3 11 5 MF  เลอ็อน โกเร็ทซ์คา 6 1 0 1 8 MF  อิวัน เพริชิช 4 1 0 3 8 MF  กีงส์แล กอมาน 4 1 0 3 8 8 MF โยซูอา คิมมิช 4 1 0 2 7 9 DF  แบ็งฌาแม็ง ปาวาร์ 4 0 0 0 4 MF  กอร็องแต็ง ตอลีโซ 1 0 0 3 4 FW โยชัว เซิร์กซี 4 0 0 0 4 12 DF อัลฟอนโซ เดวีส์ 3 0 0 0 3 MF เตียโก 3 0 0 0 3 14 DF ดาวิด อาลาบา 1 1 0 0 2 15 DF  มิกกาแอ็ล กุยซ็องซ์ 1 0 0 0 1 ทำเข้าประตูตัวเอง 3 1 0 1 5 รวม 100 16 0 43 159
# อานเต บูดิมีร์
อานเต บูดิมีร์ ((; เกิด 22 กรกฎาคม ค.ศ. 1991) เป็นนักฟุตบอลชาวโครเอเชีย ปัจจุบันลงเล่นในตำแหน่งกองหน้าให้กับโอซาซูนา สโมสรในลาลิกา และทีมชาติโครเอเชีย
# ลูกัส โอกัมโปส
ลูกัส อาริเอล โอกัมโปส (เกิดวันที่ 11 กรกฎาคม ค.ศ. 1994) เป็นนักฟุตบอลชาวอาร์เจนตินา ปัจจุบันเล่นในตำแหน่งกองหน้าให้กับมอนเทอร์เรย์และทีมชาติสเปน

โอกัมโปสเริ่มต้นอาชีพกับริเบร์เปลต ก่อนที่จะย้ายไปมอนาโก ด้วยค่าตัว 11 ล้านยูโรใน ค.ศ. 2012 นับเป็นสถิติค่าตัวสูงสุดในลีกเดอ เขาเล่นให้กับสโมสรเป็นระยะเวลาสองฤดูกาลครึ่ง และถูกเสนอชื่อเข้าชิงรางวัลยูโรเปียนโกลเดนบอย ก่อนที่จะย้ายไปเล่นให้กับมาร์แซย์ ช่วงที่อยู่กับมาร์แซย์ เคยถูกปล่อยยืมตัวให้กับเจนัวและมิลาน สุดท้ายใน ค.ศ. 2019 เขาย้ายไปร่วมทีมเซบิยา

 สถิติอาชีพ 
 ทีมชาติ 

อาร์เจนตินาปีลงเล่นประตู201932ทั้งหมด32

 ประตูในนามทีมชาติ 
 วันที่  สนาม  สนาม  นัดที่  คู่แข่ง  ประตู  ผล  รายการแข่งขัน 1.  9 ตุลาคม 2019  ซิกนาลอีดูนาพาร์ค, ดอร์ทมุนท์, เยอรมนี  1    2–2  2–2 นัดกระชับมิตร 2.  13 ตุลาคม 2019  สนามกีฬามานูเอล มาร์ติเนซ บาเลโร, อาลิกันเต, สเปน  2    6–1  6–1  

 เกียรติประวัติ 
 สโมสร 
มอนาโก
 ลีกเดอ (1): 2012–13

มาร์แซย์
 ยูฟ่ายูโรปาลีก รองชนะเลิศ: 2017–2018https://www.bbc.com/sport/live/football/44052050

ริเบร์เปลต
 ปริเมรา เบ นาซิโอนัล (1): 2011–12

 ทีมชาติ 
 ซูเปร์กลาซิโกเดลัสอาเมริกัส: 2019 https://www.cope.es/deportes/futbol/futbol-internacional/amp/noticias/argentina-lleva-superclasico-con-gol-messi-debut-rodrygo-20191115_552704https://www.bbc.com/sport/football/50424452#tab-0
# วงศ์สกุล กิตติพรหมวงศ์
วงศ์สกุล กิตติพรหมวงศ์ (เกิด 3 พฤศจิกายน 2498) เป็นกรรมการ บริษัท ไทยรับเบอร์ลาเท็คซ์กรุ๊ป จำกัด (มหาชน) อดีตอัยการสูงสุดเป็นประธานกรรมการสหกรณ์ออมทรัพย์ข้าราชการสำนักงานอัยการสูงสุด จำกัด กรรมการโรงงานไพ่ กรมสรรพสามิต กรรมการมูลนิธิอัยการ กรรมการกองทุนบำเหน็จบำนาญข้าราชการ และ เป็นกรรมการในคณะกรรมการบริหารสถานการณ์ฉุกเฉิน ตามมาตรา 6 พระราชกำหนดในสถานการณ์ฉุกเฉิน พ.ศ. 2548 ตามการประกาศสถานการณ์ฉุกเฉินในพื้นที่จังหวัดชายแดนภาคใต้ ตั้งแต่ 1 ตุลาคม 2562 จนถึงปัจจุบันที่มีการประกาศสถานการณ์ฉุกเฉินทั่วราชอาณาจักรไทย

เป็นผู้ก่อตั้ง ศูนย์บริหารสถานการณ์การแพร่ระบาดของโรคติดเชื้อโควิด-19 สำนักงานอัยการสูงสุดโดยประธานศูนย์คนแรกได้แก่ นาย สาวิตร บุญประสิทธิ์

ต่อมาวันที่ 21 เมษายน พ.ศ. 2563 เป็นกรรมการในคณะกรรมการเฉพาะกิจด้านกฎหมายในศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) แพร่คำสั่งนายกฯ แต่งตั้งคณะกรรมการเฉพาะกิจด้านกฎหมาย 

เป็นอดีตอธิบดีอัยการ สำนักงานคดีพิเศษ อดีตอธิบดี สำนักงานคดีปราบปรามทุจริต อดีตรองอธิบดีอัยการ สำนักงานสอบสวน อดีตรองอธิบดีอัยการ สำนักงานคดีพิเศษ 

จบการศึกษา นิติศาสตร์บัณฑิต จาก มหาวิทยาลัยรามคำแหง เนติบัณฑิต จาก เนติบัณฑิตยสภา รัฐประศาสนศาสตร์มหาบัณฑิต จาก สถาบันพัฒนบัณฑิตบริหารศาสตร์ 

นับเป็นอัยการสูงสุดคนแรกที่จบ นิติศาสตร์บัณฑิต จาก มหาวิทยาลัยรามคำแหง ได้รับปริญญาดุษฎีบัณฑิตกิตติมศักดิ์ สาขานิติศาสตร์ จาก มหาวิทยาลัยรามคำแหง

  ประวัติ 
เกิดวันที่ 3 พฤศจิกายน 2498 บิดาชื่อนาย บุญชู กิตติพรหมวงศ์ มารดา ชื่อ นิภา กิตติพรหมวงศ์ ด้านครอบครัว แต่งงานกับ นางวาสนา กิตติพรหมวงศ์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๔ ตอนที่ ๑๘ ข หน้า ๕, ๕ ธันวาคม ๒๕๕๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๙ ตอนที่ ๒๑ ข หน้า ๒๐, ๔ ธันวาคม ๒๕๔๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๒๑ ตอนที่ ๔ ข หน้า ๓๖๔, ๑๐ มีนาคม ๒๕๔๗
# โรบิน เควสัน
โรบิน ความินา เควสัน (เกิดวันที่ 9 ตุลาคม ค.ศ. 1993) เป็นนักฟุตบอลชาวสวีเดน ปัจจุบันเล่นในตำแหน่งกองหน้าให้กับไมนทซ์ 05 และทีมชาติสวีเดน

ในบุนเดิสลีกา ฤดูกาล 2019–20 วันที่ 17 ธันวาคม ค.ศ. 2019 เควสันทำแฮตทริกช่วยให้ไมนทซ์เอาชนะแวร์เดอร์เบรเมินไปได้ 5–0

ในนามทีมชาติ เควสันได้ลงเล่นนัดแรกให้กับทีมชุดใหญ่ในการแข่งขันฟุตบอลชิงถ้วยพระราชทานคิงส์คัพ ครั้งที่ 42 (ค.ศ. 2013) นัดที่พบกับเกาหลีเหนือ 

 สถิติอาชีพ 
 ทีมชาติ 

ทีมชาติปีลงเล่นประตูสวีเดน201321201421201510201810201995ทั้งหมด157

 ประตูในนามทีมชาติ 
อ้างอิง
 #  วันที่  สนาม  คู่แข่ง  ประตู  ผล  รายการแข่งขัน 1.  26 มกราคม 2013  สนามกีฬาสมโภชเชียงใหม่ 700 ปี, เชียงใหม่, ไทย    2–0  3–0  ฟุตบอลชิงถ้วยพระราชทานคิงส์คัพ ครั้งที่ 42 2.  21 มกราคม 2014  สนามกีฬามุฮัมมัด บิน ซายิด, อาบูดาบี, สหรัฐอาหรับเอมิเรตส์    1–0  2–0  นัดกระชับมิตร 3.  23 มีนาคม 2019  Friends Arena, โซลนา, สวีเดน    1–0  2–1  ฟุตบอลชิงแชมป์แห่งชาติยุโรป 2020 รอบคัดเลือก 4.  26 มีนาคม 2019  Ullevaal Stadion, ออสโล, นอร์เวย์    3–2  3–3 5.  7 มิถุนายน 2019  Friends Arena, โซลนา, สวีเดน    1–0  3–0 6.  5 กันยายน 2019  Tórsvøllur, ทอร์เชาน์, หมู่เกาะแฟโร    4–0  4–0 7.  15 พฤศจิกายน 2019  Arena Națională, บูคาเรสต์, โรมาเนีย    2–0  2–0

 เกียรติประวัติ 
สวีเดน อายุไม่เกิน 21 ปี
 ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2015
# เน็คคาร์
แม่น้ำเน็คคาร์ (,) เป็นแม่น้ำความยาว 362 กิโลเมตร ในประเทศเยอรมนี ไหลผ่านทางทิศตะวันตกเฉียงใต้ของรัฐบาเดิน-เวือร์ทเทิมแบร์ค และไหลผ่านรัฐเฮ็สเซินระยะสั้น ๆ แม่น้ำเน็คคาร์เป็นแควแม่น้ำฝั่งขวาของแม่น้ำไรน์ แม่น้ำไหลผ่านเมือง  ร็อทไวล์, ร็อทเทินบวร์คอัมเน็คคาร์, คิลช์แบร์ค, ทือบิงเงิน, แวร์เนา, เนือร์ทิงเงิน, พล็อคคิงเงิน, เอ็สลิงเงิน, ชตุทท์การ์ท, ลูทวิชส์บวร์ค, มาร์บัค, ไฮล์บร็อน และไฮเดิลแบร์ค ก่อนจะไหลลงแม่น้ำไรน์ที่เมืองมันไฮม์ ที่ระดับความสูง 95 เมตรเหนือระดับน้ำทะเล ทำให้แม่น้ำเน็คคาร์เป็นแควแม่น้ำใหญ่เป็นอันดับ 4 ของแม่น้ำไรน์และเป็นแม่น้ำใหญ่เป็นอันดับ 10 ของเยอรมนี
# อาภรณ์ ศรีพิพัฒน์
อาภรณ์ ศรีพิพัฒน์ เป็นอดีตรัฐมนตรีช่วยว่าการกระทรวงเกษตรและสหกรณ์ของไทย ในรัฐบาลพลเอกเกรียงศักดิ์ ชมะนันทน์ อดีตกรรมการผู้จัดการบริษัท ภูมิซอฟต์ จำกัดเอสเอ็มอีร้อง “สมคิด” ทบทวนเงื่อนไขเวนเจอร์แคปปิตอล ทำธุรกิจไม่กำไรต้องจ่ายผลตอบแทน ซ้ำเติมธุรกิจ

 ประวัติ 
นายอาภรณ์ ศรีพิพัฒน์ จบการศึกษาปริญญาโท บริหารธุรกิจ จากมหาวิทยาลัยนอร์ทเทิร์นอิลลินอยส์ สหรัฐอเมริกา ปริญญาโทวิทยาศาสตร์ จากจุฬาลงกรณ์มหาวิทยาลัยhttp://cuir.car.chula.ac.th/handle/123456789/49163 เคยเป็นอดีตผู้บริหารภาคเอกชนในบริษัทไอบีเอ็ม และอินเทลและอดีตนายกสมาคมอุตสาหกรรมซอฟต์แวร์ไทยเอกชนแนะใช้กลไกตลาด คุมราคาซอฟต์แวร์ และเป็นอาจารย์บัณฑิตวิทยาลัย จุฬาลงกรณ์มหาวิทยาลัย

นายอาภรณ์ ศรีพิพัฒน์ ได้รับแต่งตั้งให้เป็นรัฐมนตรีช่วยว่าการกระทรวงเกษตรและสหกรณ์ ในพ.ศ. 2520 ในรัฐบาลพลเอกเกรียงศักดิ์ ชมะนันทน์ (ครม.40พระบรมราชโองการ ประกาศ แต่งตั้งรัฐมนตรี (จำนวน ๓๓ ราย) และ ครม.41) กระทั่งพ้นจากตำแหน่งในเดือนกุมภาพันธ์ พ.ศ. 2523พระบรมราชโองการ ประกาศ รัฐมนตรีลาออก ให้รัฐมนตรีพ้นจากตำแหน่ง และแต่งตั้งรัฐมนตรี (จำนวน ๓๗ ราย)

นายอาภรณ์ เคยเป็นประธานกลุ่มอุตสาหกรรมอาหาร ในสภาอุตสาหกรรมแห่งประเทศไทย ระหว่างปี พ.ศ. 2524 - 2526ประวัติกล่มุอุตุสาหกรรมอาหาร เป็นคณะกรรมการพัฒนาวิทยาศาสตร์และเทคโนโลยีแห่งชาติ ระหว่างปี พ.ศ. 2545 - 2547

ในปี พ.ศ. 2562 ศาลเยาวชนและครอบครัวกลาง มีคำสั่งให้เขาเป็นคนไร้ความสามารถ และให้อยู่ในความอนุบาลของนายประเสริฐศักดิ์ ศรีพิพัฒน์ ซึ่งเป็นบุตรชาย เนื่องจากป่วยเป็นโรคเลือดออกใต้เยื่อหุ้มสมอง กดเนื้อสมองด้านข้างซ้าย ไม่รู้สึกตัว ไม่สามารถสื่อสารได้ ต้องมีผู้ดูแล ไม่สามารถประกอบกิจการงานหรือช่วยเหลือตัวเองได้ และไม่สามารถรักษาให้หายเป็นปกติได้ศาลสั่งสองอดีตรัฐมนตรี'อำนวย วีรวรรณ'และ'อาภรณ์ ศรีพิพัฒน์'เป็นบุคคลไร้ความสามารถ

 เครื่องราชอิสริยาภรณ์
# ไกรฟส์วัลท์
ไกรฟส์วัลท์ (,) เป็นนครทางทิศตะวันออกเฉียงเหนือของประเทศเยอรมนี ในรัฐเมคเลินบวร์ค-ฟอร์พ็อมเมิร์น ตั้งอยู่ระหว่างนครใหญ่สองเมืองในระยะ 250 กิโลเมตรเท่า ๆ กัน คือเบอร์ลินและฮัมบวร์ค และอยู่ห่างจากชายแดนประเทศโปแลนด์ 80 กิโลเมตร นอกจากนั้นยังอยู่ใกล้กับเกาะที่ใหญ่ที่สุดในเยอรมนี คือ รือเกินและเกาะอูเซอด็อม ยังอยู่ใกล้อุทยานแห่งชาติ 3 แห่ง (เยอรมนีมี 14 แห่ง)

 ภูมิอากาศ
# จังหวัดปกครองตนเองสังคมนิยมคอซอวอ
จังหวัดปกครองตนเองสังคมนิยมคอซอวอ  ซึ่งครอบคลุมภูมิภาคคอวอซอ เป็นหนึ่งในสองจังหวัดปกครองตนเองของเซอร์เบียภายในยูโกสลาเวีย (อีกจังหวัดคือวอยวอดีนา) ระหว่างปี ค.ศ. 1945–1990 เมื่อถูกเปลี่ยนชื่อเป็นจังหวัดปกครองตนเองสังคมนิยมคอซอวอและเมทอฮียา
อ้างอิง